ΓΡΑΠΤΗ ΕΡΩΤΗΣΗ E-0263/03

υποβολή: Olivier Dupuis (NI) προς την Επιτροπή

(5 Φεβρουαρίου 2003)

Θέμα: Κράτηση του κ. Hamadi Jebali στην Τυνησία

Ο κ. Hamadi Jebali, διευθυντής του περιοδικού al Fajr, όργανο του ισλαμιστικού κινήματος Ennahda, του οποίου είναι και ένας από τους ηγέτες, βρίσκεταιπό κράτηση από το 1990. Ο κ. Hamadi Jebali καταδικάστηκε το 1992 — σε μια δίκη που ουδαμώς σεβάστηκε, σύμφωνα με τις ΜΚΟ που την παρακολούθησαν, τα κριτήρια που καθορίζουν μια ορθή και δίκαιη δίκη — σε δέκα έξι έτη φυλάκισης από το στρατοδικείο Bab Saadoun, για την ιδιότητα μέλους σε μη αναγνωρισμένο σύλλογο.

Στις 13 Ιανουαρίου 2003, ο κ. Hamadi Jebali ξεκίνησε απεργία πείνας για να διαμαρτυρηθεί για τις συνθήκες κράτησής του και να απαιτήσει την απελευθέρωσή του, καθώς επίσης και καθολική αμνηστία για όλους τους πολιτικούς κρατούμενους. Πάσχει από καρδιακή ανεπάρκεια και η απεργία αυτή εγκυμονεί σοβαρούς κινδύνους για τηνγεία του.

Ο κ. Hamadi Jebali κρατείται εδώ και αρκετά έτη σε κελί απομόνωσης, κατά παράβαση της τυνησιακής νομοθεσίας, η οποία περιορίζει τη θέση σε απομόνωση σε δέκα ημέρες το ανώτερο, καθώς και του άρθρου 32 περί των ελάχιστων κανόνων για τη μεταχείριση των κρατουμένων του ΟΗΕ/1959, το οποίο ορίζει ρητά ότι απαγορεύεται η απομόνωση του φυλακισμένου σε ατομικό κελί και ότι αυτό ισοδυναμεί με βάναυση μεταχείριση. Στις 18 Ιανουαρίου, η διοίκηση της φυλακής του Nadhour, στο Βizerte, πληροφόρησε την οικογένεια του κ. Jebali ότι η κατάσταση τηςγείας του δεν του επέτρεπε να παρουσιαστεί στο εντευκτήριο για την εβδομαδιαία επίσκεψη.

Η Επιτροπή είναι ενήμερη για την ανησυχητική κατάσταση τηςγείας του κ. Jebali; Ποιες πρωτοβουλίες προτίθεται να αναλάβει προκειμένου οι αρχές της Τυνησίας να εξασφαλίσουν αξιοπρεπείς προϋποθέσεις κράτησης για τον κ. Jebali, συμπεριλαμβανομένου και του δικαιώματος λήψης των κατάλληλων ιατρικών φροντίδων· Επιπλέον, δεν θεωρεί η Επιτροπή ότι, σχετικά με το θέμα της γενικής αμνηστίας για τα αδικήματα απόψεως που διεπράχθησαν κατά τις δεκαετίες '80 και '90, η εξεύρεση λύσης δεν μπορεί πλέον να αναβάλλεται και, αν ναι, ποιές πρωτοβουλίες προτίθεται να αναλάβει προκειμένου οι τυνησιακές αρχές να λάβουν τα αναλόγως απαραίτητα μέτρα·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-0250/03 και E-0263/03

(26 Φεβρουαρίου 2003)

Η Επιτροπή είναι ενήμερη για τις απεργίες πείνας που έχουν αρχίσει οι κκ. Yahiaoui και Jebali και παρακολουθεί, μέσω των πηγών που διαθέτει, την κατάσταση τηςγείας τους.

Όπως ήδη αναφέρθηκε στις απαντήσεις στις γραπτές ερωτήσεις αριθ. E-2526/02, E-2597/02, E-2629/02 και E-3031/02 του Αξιότιμου Μέλους, η Επιτροπή ανησυχεί για τις συνθήκες κράτησης του κ. Yahiaoui και των συγκρατούμενών του στη φυλακή Bordj el-Amri.

Αφού απήντησε στις προαναφερθείσες ερωτήσεις, η Ένωση επέστησε εκ νέου την προσοχή των αρχών της Τυνησίας στην περίπτωση του κ. Yahiaoui και των συνθηκών κράτησής του.

Το Αξιότιμο Μέλος έχει εξάλλου ενημερωθεί σχετικά με το γεγονός ότι η Ένωση, κατά την πρόσφατη επιτροπή σύνδεσης Ένωσης-Τυνησίας, κάλεσε τις αρχές να συνεργαστούν με τη Διεθνή Επιτροπή Ερυθρού Σταυρού (ΔΕΕΣ) στον τομέα των συνθηκών κράτησης στην Τυνησία.

Σε άλλο επίπεδο, η Επιτροπή εργάζεταιπέρ του εκσυγχρονισμού της τυνησιακής νομοθεσίας μέσω προγράμματος που καταρτίζεται στο πλαίσιο MEDA. Το πρόγραμμα αυτό προβλέπεται να συμπεριλάβει δράσειςπέρ της σωφρονιστικής διοίκησης.

Η Ένωση, εξάλλου,πενθύμισε στην Τυνησία ότι η καταπολέμηση του ισλαμικού εξτρεμισμού δεν είναι δυνατόν να επιτευχθεί εις βάρος των ανθρωπίνων δικαιωμάτων και των θεμελιωδών αρχών. Το ζήτημα της γενικής αμνηστίας για μια ορισμένη κατηγορία κρατουμένων δεν έχει επί του παρόντος τεθεί με τις αρχές της Τυνησίας.